Document ID: /roh_data/filtered/swiss_laws_in_ROHinterleaved.jsonl.gz/27556

This text was translated from DE into Rumantsch Grischun.

Für die Erweiterung des Speicherwasserkraftwerks nach Absatz 2 gilt, dass:a. der Bedarf ausgewiesen ist;b. dafür keine Planungspflicht besteht;c. das Interesse an der Realisierung anderen nationalen, regionalen und lokalen Interessen grundsätzlich vorgeht. Absatz 1 gilt für sämtliche zur Realisierung des Vorhabens nötigen und zur rationellen Nutzung der Wasserkraft gebotenen Massnahmen innerhalb des Kraftwerksystems beim Projekt Grimselsee (Gemeinde Guttannen [BE]) mit Erhöhung des Grimselsees um 23 m und Verlegung der Grimselpassstrasse. Dieser Artikel bleibt auf Gesuche, die bis am 31. Dezember 2025 öffentlich aufgelegt werden, sowie bei allfälligen Beschwerdeverfahren anwendbar. Eingefügt durch Ziff. I des BG vom 30. Sept. 2022 (Dringliche Massnahmen zur kurzfristigen Bereitstellung einer sicheren Stromversorgung im Winter), in Kraft vom  1. Okt. 2022 bis zum 31. Dez. 2025 (AS 2022 543; BBl 2022 1536, 1540).

Per amplifitgar l’ovra idroelectrica d’accumulaziun tenor l’alinea 2 valan las suandantas cundiziuns:a. il basegn è cumprovà;b. ella n’è betg suttamessa a l’obligaziun da planisaziun;c. l’interess da la realisar ha da princip la precedenza envers auters interess naziunals, regiunals e locals. En il rom dal project dal Grimsel (vischnanca da Guttannen [BE]), che prevesa d’auzar il Lai dal Grimsel per 23 meters e da spustar la via dal pass dal Grimsel, vala l’alinea 1 per tut las mesiras ch’èn necessarias per realisar il project e per trair a niz la forza idraulica en moda raziunala entaifer il sistem da l’ovra electrica. Quest artitgel resta applitgabel per dumondas che vegnan exponidas publicamain fin ils 31 da december 2025 sco er per eventualas proceduras da recurs. Integrà tras la cifra I da la LF dals 30 da sett. 2022 (mesiras urgentas per garantir a curta vista il provediment d’electricitad durant l’enviern), en vigur dal 1. d’oct. 2022 fin ils 31 da dec. 2025 (AS 2022 543; BBl 2022 1536, 1540).